Donkermaan 22/03/2012 | SkalkSkryf
Handves van Erbarming »
Maart 22, 2012 deur Joh
Mens kan vinger-alleen
'n duisend maal duisend teenstanders
in 'n geveg verslaan,
Maar een wat homself bemeester
Is 'n groter held.
Dhammadapa vers 103
Hierdie vers issie 'n goedpraat van geweld nie – dit gaan daaroor om te sien wat werklik van waarde is. Wanner die ego homself sien as 'n held, dan is daar 'n probleem.
Die Dharma sê dat die ego se prestasies nie so belangrik issie. Wat meer belangrik is is om ons verknogtheid aan en identifisering met ons persoonlikheid op te gee. Maar as ons die ego as duiwels besweer maak ons die taak net moeiliker.
Self-bemeestering word nie bereik deur net die smartlike onnervinding van bestaan te veroordeel nie. Dit gaan daaroor om na te vors en te onnersoek totdat mens sien en weet hoe dinge werklik is.
Daar is 'n plek vir die ego. Dis 'n gebruiklike vorm van persepsie wat 'n natuurlike funksie vervul. Die fout wat ons maak is om te aanvaar dat dit is wie en wat ons is.
Posted in Joh | Tagged ego, maanpreke, self-bemeestering | 5 Kommentaar
op Maart 24, 2012 at 7:33 nm Louwie
Vir nou is ons dalk dit (wat die ego sê) maar uiteindelik iets heeltemal anders?
Die mistasting is dalk dat ons dink dat ons besig is om daardie "ander" te word. Maar ons is dit reeds, ons moet dit net "onthou"?
op Maart 24, 2012 at 8:34 nm Joh
Ek val nie henemal vir daai "reeds is" storie, of soos Wilber dit stel "allways allready", nie. Tensy dit bedoel word soos om te sê die son is reeds 'n supernova; eendag in so 3 biljoen jaar sal dit daai feit onthou en skielik sal daar baie lig wees. Of die akker lê oppie grond en wanner die reën kom "onthou" hy dat hy eintlik 'n eikeboom is.
Ek sou dit eerder sien as 'n proses. Soos Wilber se "transcend and include" stappe van ontwikkeling.
op April 1, 2012 at 10:25 nm Louwie
Dit bring ons weer by die vraag: Is God stagnant of is hy steeds besig om meer God te word?
Ek lees nou weer een van Deepak Chopra se boeke. Sal later `n pos daaroor skrywe.
op April 2, 2012 at 6:30 vm Joh
Of minner god.
In Boeddhistiese kosmologie is daar 33 Stralende Gode, en sommige van hulle is "skeppers" wat wêreld-stelsels skep omdat hulle onner die waan verkeer dat hulle dié almagtig en ewiglewend God is. Maar omdat hulle nog steeds net wesens is wat bestaan, hoe magtig ookal, is hulle nog steeds onnerworpe aan verganklikheid, en, meer belangrik, waansinig in hulle verknogtheid aan hulle oënskynlike individuele bestaan.
Dit wil voorkom of hulle soort van die toppunt van bestaan bereik het, en van daar af kan hulle net een pad loop: afdraend na die laer vlakke toe. Die wiel draai.
"Say NO to reincarnation"
op April 5, 2012 at 9:03 nm Louwie
"Say NO to reincarnation" Hoor-hoor. Stop die lorrie net hier. Moet nie val vir daai beloftes van Harley's en Merc's en los meisies en baie geld nie. "Say NOOOO."